**PRIEŠMOKYKLINIO UGDYMO SUTARTIS**

2017 m. \_\_\_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_

 Kaišiadorių r. Žiežmarių mokykla-darželis „Vaikystės dvaras“, kodas 190503059, Vytauto g. 44a, 56237 Žiežmariai, (toliau – Švietimo teikėjas), atstovaujamas direktorės Eglės Raudeliūnienės, viena šalis ir tėvas/globėjas (reikalingą žodį pabraukti) (toliau - Klientas),

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tėvo/globėjo vardas, pavardė, adresas ir telefonas)

atstovaujantis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ interesus, kita šalis

  (vaiko vardas ir pavardė)

sudaro šią sutartį:

**I. SUTARTIES OBJEKTAS**

 Švietimo teikėjas įsipareigoja Kliento sūnų/dukrą mokyti pagal **Priešmokyklinio ugdymo programą** ir pagal galimybes sudaryti sąlygas tenkinti jo/jos saviraiškos poreikius.

**II. SUTARTIES ŠALIŲ ĮSIPAREIGOJIMAI**

**1. Švietimo teikėjas įsipareigoja:**

1.1. Teikti priešmokyklinį ugdymą ir jį organizuoti vadovaujantis priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106.

1.2.Užtikrinti tinkamas ugdymui (si) sąlygas ir saugumą visą vaiko buvimo įstaigoje laiką.

 1.3. Užtikrinti kokybišką Priešmokyklinio ugdymo programos vykdymą. Individualizuoti priešmokyklinio ugdymo turinį, atsižvelgiant į vaiko poreikius.

 1.4. Saugoti ir stiprinti vaiko sveikatą, mokyti saugios ir sveikos gyvensenos.

 1.5. Informuoti vaiko tėvus/globėjus apie vaiko sveikatą, jo pažangą ir pasiekimus, ugdymo ir ugdymosi poreikius, elgesį, teikiamas švietimo paslaugas, kitus vaiko ugdymo (si) klausimus.

 1.6. Sudaryti visiems vaikams lygias ugdymosi galimybes. Atsižvelgiant į individualius vaikų gebėjimus ir poreikius, prireikus teikti specialiąją pedagoginę pagalbą arba informuoti tėvus apie tokią pagalbą teikiančias įstaigas.

 1.7. Ugdyti vaikų kūrybiškumą, skatinti saviraišką.

 1.8. Siekiant išvengti užkrečiamųjų ligų išplitimo įstaigoje, reguliariai ir konfidencialiai tikrinti vaikų švarą ir kitus požymius, leidžiančius nustatyti užkrečiamųjų ligų sukėlėjų nešiotojus.

 1.9. Atiduoti vaiką tik blaiviems asmenims. Nepilnamečiams (ne jaunesniems kaip 14 metų) šeimos nariams leisti paimti vaiką tik su įstaigos direktorės sutikimu, pagal tėvų prašymą.

 1.10. Pastebėjus, kad vaiko atžvilgiu yra taikomas smurtas, prievarta, seksualinio ar kitokio pobūdžio išnaudojimas, apie tai informuoti Kaišiadorių rajono savivaldybės administracijos Vaiko teisių apsaugos skyrių.

 1.11. Baigiantis priešmokyklinio ugdymo programos įgyvendinimui, teikti rekomendacijas dėl ugdymo tęstinumo, užtikrinti galimybę vaikui toliau ugdytis pagal pradinio ugdymo programą.

 1.12. Vykdyti kitus įsipareigojimus, nustatytus įstatymuose, mokyklos-darželio nuostatuose, vidaus tvarką nustatančiuose teisės aktuose.

 **2. Klientas įsipareigoja:**

 2.1. Laikytis mokyklos-darželio darbo tvarkos taisyklių.

 2.2. Atvesti vaiką į įstaigą iki 9.00 val., paimti iki 17.30 val.

 2.3. Užtikrinti, kad vaikas reguliariai lankytų priešmokyklinę grupę.

 2.4. Siekiant užtikrinti vaikų saugumą, informuoti grupės pedagogą, kurie pilnamečiai asmenys (ne tėvai) ir nepilnamečiai (ne jaunesni kaip 14 metų) šeimos nariai gali atvesti ir paimti vaiką iš mokyklos-darželio tik su įstaigos direktorės sutikimu, pagal tėvų prašymą.

 2.5. Vaiką atvesti į mokyklą-darželį tik sveiką, neturintį ūmių ligų požymių (nekarščiuojantį, neviduriuojantį, nesiskundžiantį pilvo skausmais, nevemiantį, aštriai nekosintį, nesloguojantį, neišbertą, neturintį utėlių ir glindų ir pan.), švarų ir švariai, tvarkingai bei tinkamai aprengtą pagal oro sąlygas.

 2.6. Apie vaiko ligą pranešti grupės pedagogui ar mokyklos-darželio direktorei pirmą ligos dieną.

 2.7. Esant tinkamoms oro sąlygoms, neprieštarauti vaiko išvedimui į lauką, pasirūpinti atsarginiais drabužiais vaikui perrengti.

 2.8. Pradedant vaikui naujai lankyti mokyklą-darželį ir kasmet po vasaros atostogų, pateikti Vaiko sveikatos pažymą (forma Nr. 027-1a).

 2.9. Vaiką atvedus po ligos pateikti gydytojo pažymą (forma Nr. 094/a).

 2.10. Po vasaros atostogų atvesti vaiką tik sumokėjus atlyginimą už vaiko išlaikymą mokykloje-darželyje.

 2.11. Aprūpinti vaiką individualiomis ugdymosi priemonėmis.

 2.12. Neprieštarauti (sutinku/nesutinku), kad mano sūnus/dukra būtų filmuojamas, fotografuojamas ar daromi garso, vaizdo įrašai ugdymo proceso, įvairių renginių, išvykų metu ir sutinku/nesutinku, kad nuotraukos ar video medžiaga būtų publikuojama mokyklos-darželio internetinėje svetainėje, spaudoje nepažeidžiant garbės ir orumo.

 2.13. Bendradarbiauti su mokyklos-darželio pedagogais ir vadovais, domėtis vaiko pasiekimais, elgesiu, ugdymo problemomis, dalyvauti tėvams/globėjams skirtuose renginiuose ir susirinkimuose įstaigos savivaldoje.

 2.14. Leisti mokyklos-darželio sveikatos priežiūros specialistei vykdyti vaikų švaros ir higienos, užsikrėtimo utėlėmis patikrinimą, teikti teisingą informaciją apie vaiko sveikatos būklę, jo ugdymo sąlygas namuose.

 2.15. Nustačius vaiko prastos priežiūros (utėlėtumas, kūno ar drabužių nešvara ir kt.) ar smurto prieš vaiką atvejus, nedelsiant pranešti mokyklos-darželio administracijai, Vaiko gerovės komisijos pirmininkui, apylinkės socialiniam darbuotojui, Vaiko teisių apsaugos skyriui.

 2.16. Nenešti į grupę vaistų ir maisto produktų, galinčių sukelti pavojų vaikų sveikatai ir saugumui (gėrimų su dažikliais, konservantais, saldikliais, bulvių traškučių ir pan.).

 2.17. Laiku sumokėti nustatyto dydžio atlyginimą už vaiko išlaikymą priešmokyklinio ugdymo grupėje (už praėjusį mėnesį iki einamojo mėnesio pabaigos. Nesumokėjus atlyginimo už vaiko išlaikymą daugiau kaip du mėnesius, vaikas įstaigos direktoriaus teikimu ir Švietimo skyriaus vedėjo įsakymu bus braukiamas iš įstaigos sąrašų, o duomenys apie įsiskolinimą perduoti skolų išieškojimo firmai).

 2.18. Apsaugoti vaiką nuo smurto ir prievartos.

**III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

 3. Sutartis įsigalioja nuo jos pasirašymo dienos ir galioja iki vaikas baigs **Priešmokyklinio ugdymo** programą.

 4. Sutartis gali būti pakoreguota arba nutraukta atskiru šalių susitarimu, kuris yra neatsiejama šios sutarties dalis.

 5. Tėvas/globėjas gali nutraukti sutartį, pateikęs prašymą Kaišiadorių rajono savivaldybės administracijos Švietimo skyriaus vedėjui ir pilnai atsiskaitęs už suteiktas paslaugas.

 6. Švietimo teikėjas turi teisę vienašališkai nutraukti sutartį tik dėl Švietimo įstatymo 29 straipsnio 10 dalyje nurodytų priežasčių (Kai vaiko elgesys kelia pavojų kitų vaikų saugumui).

 **IV. GINČŲ SPRENDIMAS**

 7. Ginčytini ugdymo proceso organizavimo, mokyklos-darželio veiklos, sutarties pažeidimo klausimai sprendžiami mokyklos-darželio taryboje, atskirais atvejais – dalyvaujant Kaišiadorių rajono savivaldybės administracijos švietimo skyriaus atstovui arba apskundžiami Lietuvos Respublikos administracinių bylų teisenos įstatymo (Žin., 1999, Nr. 13 – 308) nustatyta tvarka.

 Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

**Sutarties šalių parašai:**

**Švietimo teikėjas**

|  |  |  |  |  |
| --- | --- | --- | --- | --- |
|  Direktorė |  |  |  |  Eglė Raudeliūnienė  |
|  (pareigos) |  | (parašas) |  | (Vardas, pavardė) |

**Klientas**

|  |  |  |  |  |
| --- | --- | --- | --- | --- |
|   |  |  |  |  |
| (tėvas/globėjas)  |  | (parašas) |  | (Vardas, pavardė) |